Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 47/15/7702	Humenné, 14.5.2015
EEČ : 2-55-34-2015

U Z N E S E N I E

Trestná vec:	obvinená XXXXX  
Prečin:	prečin ublíženia na zdraví podľa § 158 Tr. zák. 

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a./ Škoda  hradená poškodeným  zo zákonného zmluvného poistenia osobného  
     motorového vozidla zn. Škoda Octávia EČ: HE  753AU.
b./ Peňažná suma určená na všeobecné prospešné účely 150,- Eur, bez využitia  
    možnosti poukázať 50 % sumy na iný verejnoprospešný účel. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-6/DI-HE-2015.
dňa 05.01.2014 v čase o 17.10 hod na križovatke ulíc Laboreckej a Námestie Slobody  v Humennom viedla osobné motorové vozidlo zn.  Škoda Octávia EČ: HE  753AU, kde   pri odbočovaní vpravo smerom k malej železničnej stanici nedala prednosť v jazde cyklistovi XXXXX jazdiacemu po hlavnej ceste od Kauflandu k malej železničnej stanici v dôsledku čoho došlo k zrážke pri ktorej cyklista spadol na zem a utrpel zranenia a to infrakciu dolného rámu lonovej kosti vpravo a inferakciu acetabulu vpravo s dobou liečenia 35 dní, 

Odôvodnenie: 
	Uznesením  povereného príslušníka OR PZ ODI v Humennom sp. zn. ORP 6/DI-HE-20145 zo dňa 21.01.2015 bolo začaté trestné stíhanie vo veci prečinu ublíženia na zdraví podľa § 158 Tr. zák. a následne uznesením tej istej spisovej značky zo dňa  17.02.20125  bolo  pre uvedený čin vznesené obvinenie XXXXX na tom skutkovom základe, ako je uvedené vo výrokovej časti tohto uznesenia. 
	   Obvinená XXXXX  vyhlásila, že skutok pre ktorý je stíhaná spáchala  tak ako je to uvedené v uznesení povereného príslušníka OR PZ ODI XXXXX o vznesení obvinenia, pričom svoje konanie úprimne ľutuje. Pokiaľ ide o náhradu škody poškodeným  tak škoda bude v plnej výške hradená  zo zákonného zmluvného poistenia osobného  motorového vozidla zn. Škoda Octávia EČ: HE-753AU poisťovňou Kooperatíva, a.s., kde dopravnú nehodu ako poistnú udalosť   nahlásila.
              Okrem vlastného priznania je obvinená XXXXX  zo spáchania skutku usvedčovaná výpoveďou svedka - poškodeného XXXXX. Chararakter, mechanizmus zranenia poškodeného XXXXX a  doba jeho liečenia je zrejmá zo znaleckého posudku z odboru zdravotníctva XXXXX.
              O spáchaní skutku obvinenou svedčia aj pripojené listinné dôkazy a to záznam dopravnej nehody, zápisnica o obhliadke miesta dopravnej nehody, plánok a fotodokumentácia miesta dopravnej nehody, ako aj pripojené  lekárske správy.   
	     Z pripojených zápisov o vykonaných dychových skúškach vyplýva, že obvinená XXXXX mala negatívnu hladinu alkoholu v dychu v čase dopravnej nehody a takisto negatívnu hladinu alkoholu mal aj cyklista XXXXX. 
 	Preskúmaním spisového materiálu som zistila, že v predmetnej veci sa koná o prečine za ktorý  zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 
           Obvinená a poškodený uzavreli dňa 15.04.2015 Okresnom súde v Humennom  pred  mediačným úradníkom  dohodu o zmieri v rámci ktorej prehlásili, že boli poučení o podstate inštitútu zmieru, vzali ho na vedomie a súhlasili s uzavretím zmieru. Poškodenému bude  škoda plne hradená  spoločnosťou Kooperatíva, a.s., kde malo predmetné vozidlo uzatvorené zákonné zmluvné poistenie.  
            Obvinená XXXXX slobodne, vážne zrozumiteľne a určito vyhlásila, že spáchala skutok pre ktorý je stíhaná. Dňa 21.04.2015 zložila na účet Okresnej prokuratúry v Humennom  peňažnú sumu vo výške 150,- eur  určenú  na všeobecne prospešné účely s tým,  s tým, že nevyužila možnosť poukázať 50 % sumy na iný verejnoprospešný účel. 
             Obvinená a poškodený s týmto spôsobom vybavenia veci vyslovili súhlas.
              Vzhľadom na okolnosti spáchaného prečinu, mieru zavinenia, akou bol trestný čin  spáchaný, osobu obvinenej, ktorá doposiaľ nebola súdne trestaná  a pokiaľ bola postihnutá za priestupok na úseku dopravy tak to bolo jeden krát  ešte v roku 2008 blokovou pokutou, na   jej osobné a majetkové pomery  som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. 

JUDr. Magdaléna Sujová
prokurátorka